Bréck vum Boulevard de Kockelscheuer

D'Bréck vum Boulevard de Kockelscheuer ass eng Stroossebréck, op där de Boulevard de Kockelscheuer iwwer d'Autobunn A6 féiert. Si gouf tëscht Summer 2018 an Hierscht 2019 gebaut.

Hiren Tablier, deen am Ganze 16.000 Tonne weit, gouf Enn August 2018, an zwéi Weekender, op deenen d'Autobunn gespaart gouf, op d'Stäiler gesat."Spektakulär Biller: Bréck op d'Plaz gefouert an installéiert." rtl.lu, 25.08.2018, 20:12:34. Si gouf den 11. November 2019 fir de Verkéier opgemaach."Neue Brücke in Kockelscheuer." wort.lu, 11.11.2019.

D'Bréck ass 137 Meter laang a 27,3 Meter breet. Si huet zwou Spuere pro Richtung, an an der Mëtt sinn zwee Gleiser fir den Tram, deen do zanter Juli 2024 driwwer fiert. Op der Westsäit ass en Trëttoir, dee sech d'Foussgänger an d'Vëlosfuerer deele mussen.

 Um Spaweck 

Kategorie:Brécken an der Stad Lëtzebuerg
Kategorie:Gaasperech
Kategorie:Bauwierker 2019